خاریجی ایشلر ناظیری مولود چاووش اوغلو آوروپا پارلامئنتی‌نین صدری دیوید ساسولی‌نین نوامبرین 20-ده کئچیردیک‌لری گؤروش‌دن سونرا وئردیگی آچیقلامایا سوسیال شبکه واسطه‌سیله جاواب وئردی.
ناظیر چاووش اوغلو "آوروپا پارلامئنتی صدری‌نین اوزومه قارشی دیله گتیره بیلمه‌دیگی موضوع لاری حقیقت میش کیمی سؤیله‌مه‌سی آوروپا بیرلیگی‌نین غیری-صمیمی و ریاکار موضعی ‌نین یئنی بیر نومونه‌سی‌دیر. آوروپا خالق‌لارینی تمثیل ائدن بیری‌نین آوروپا بیرلیگی قوروموندا کئچیریلن گؤروشون مظمونونو تحریف ائده‌رک آچیقلاماسی منی مایوس ائتدی" ایفاده‌سینی ایشلدیب.
قئید ائدک کی، ساسولی آچیقلاماسیندا تورکیه سلاح‌لی قوه‌لری طرفیندن کئچیریلن "باریش چشمه‌سی" حرکاتی و تورکیه-نین دوغو آک دنیزده کی قازما فعالیت‌لریله علاقه‌دار تنقیدلرینی دیله گتیره‌رک، بون‌لاری چاووش اوغلونا سؤیله دیگینی ادعا ائتمیشدی.
